62018TJ0247_INF
Решение на Общия съд (седми състав) от 14 юли 2021 г. —Lucena Ramírez/Съвет
(Дело T‑247/18)
„Обща външна политика и политика на сигурност — Ограничителни мерки с оглед на положението във Венесуела — Замразяване на средства — Списъци на лицата, образуванията и органите, чиито финансови средства и икономически ресурси се замразяват — Включване на името на жалбоподателя в списъците — Оставяне на името на жалбоподателя в списъците — Задължение за мотивиране — Право на защита — Принцип на добра администрация — Право на ефективна съдебна защита — Грешка в преценката“
1.
Жалба за отмяна — Физически или юридически лица — Актове, които ги засягат пряко и лично — Ограничителни мерки с оглед на положението във Венесуела — Регламент, с който се преразглежда списъкът на съответните лица, групи или образувания, без да се отменя предходният регламент — Жалба на лице, което не е посочено в този регламент — Допустимост
(член 263 ДФЕС; Решение (ОВППС) 2018/1656 на Съвета; Регламент 2018/1653 на Съвета)
(вж. т. 34—36)
2.
Актове на институциите — Мотивиране — Задължение — Обхват — Ограничителни мерки с оглед на положението във Венесуела — Замразяване на средства на лица, които са отговорни за сериозни нарушения на правата на човека или подкопават принципите на правовата държава — Минимални изисквания
(член 296 ДФЕС; член 41, параграф 2, буква в) от Хартата на основните права на Европейския съюз; приложение I към Решение (ОВППС) 2017/2074 на Съвета, изменено с Решение (ОВППС) 2018/90; приложение IV към Регламент 2017/2063 на Съвета, както и Регламент 2018/88 на Съвета)
(вж. т. 41—44)
3.
Обща външна политика и политика на сигурност — Ограничителни мерки с оглед на положението във Венесуела — Замразяване на средства на лица, които са отговорни за сериозни нарушения на правата на човека или подкопават принципите на правовата държава — Задължение в мотивите да се посочат индивидуалните и конкретни причини за тези мерки — Решение, което се вписва в контекст, известен на заинтересованото лице, който му позволява да разбере обхвата на приетите спрямо него мерки
(член 296 ДФЕС; член 6, параграф 1 и член 7, параграф 1 от Решение (ОВППС) 2017/2074 на Съвета, изменено с Решение (ОВППС) 2018/90, и приложение I към него; член 8, параграф 3 от Регламент 2017/2063 на Съвета и приложение IV към него, както и Регламент 2018/88 на Съвета)
(вж. т. 45 и 48—54)
4.
Право на Европейския съюз — Принципи — Право на защита — Право на ефективна съдебна защита — Ограничителни мерки с оглед на положението във Венесуела — Замразяване на средства на лица, които са отговорни за сериозни нарушения на правата на човека или подкопават принципите на правовата държава — Задължения на Съвета — Съобщаване на заинтересованото лице на уличаващите го доказателства и право на изслушване — Спазване на разумен срок
(член 41, параграф 2, буква а) и член 47 от Хартата на основните права на Европейския съюз; приложение I към Решение (ОВППС) 2017/2074 на Съвета, изменено с Решение (ОВППС) 2018/90; приложение IV към Регламент 2017/2063 на Съвета, както и Регламент 2018/88 на Съвета)
(вж. т. 56—59 и 62)
5.
Европейски съюз — Съдебен контрол за законосъобразност на актовете на институциите — Ограничителни мерки с оглед на положението във Венесуела — Обхват на контрола — Доказване на основателността на мярката — Задължение на компетентния орган на Съюза да докаже при оспорване основателността на съображенията срещу засегнатите лица или образувания
(член 47 от Хартата на основните права на Европейския съюз; приложение I към Решение (ОВППС) 2017/2074 на Съвета, изменено с решения (ОВППС) 2018/90 и (ОВППС) 2018/1656; приложение IV към Регламент 2017/2063 на Съвета, както и регламенти 2018/88 и 2018/1653)
(вж. т. 72—75 и 77)
6.
Европейски съюз — Съдебен контрол за законосъобразност на актовете на институциите — Ограничителни мерки с оглед на положението във Венесуела — Обхват на контрола — Включване на лица, участващи в подкопаването на демокрацията и на принципите на правовата държава — Обществено достъпни документи — Доказателствена стойност
(приложение I към Решение (ОВППС) 2017/2074 на Съвета, изменено с решения (ОВППС) 2018/90 и (ОВППС) 2018/1656; приложение IV към Регламент 2017/2063 на Съвета, както и регламенти 2018/88 и 2018/1653 на Съвета)
(вж. т. 76)
7.
Обща външна политика и политика на сигурност — Ограничителни мерки с оглед на положението във Венесуела — Замразяване на средства на лица, които са отговорни за сериозни нарушения на правата на човека или подкопават принципите на правовата държава — Критерии — Функции, обуславящи отговорност за подкопаването на демокрацията и принципите на правовата държава — Доказване на противното — Разграничаване от режима — Липса — Грешка в преценката — Липса
(член 6, параграф 1 и член 7, параграф 1 от Решение (ОВППС) 2017/2074 на Съвета, изменено с решения (ОВППС) 2018/90 и (ОВППС) 2018/1656, и приложение I към него; член 8, параграф 3 от Регламент 2017/2063 на Съвета и приложение IV към него, както и регламенти 2018/88 и 2018/1653 на Съвета)
(вж. т. 79, 82, 87, 90—92, 94, 95 и 102)
Предмет
Искане на основание член 263 ДФЕС за отмяна, от една страна, на Решение (ОВППС) 2018/90 на Съвета от 22 януари 2018 година за изменение на Решение (ОВППС) 2017/2074 относно ограничителни мерки с оглед на положението във Венесуела (OВ L 16 I, 2018 г., стр. 14) и на Решение (ОВППС) 2018/1656 на Съвета от 6 ноември 2018 година за изменение на Решение (ОВППС) 2017/2074 относно ограничителни мерки с оглед на положението във Венесуела (OB L 276, 2018 г., стр. 10), и от друга страна, на Регламент за изпълнение (ЕС) 2018/88 на Съвета от 22 януари 2018 година за прилагане на Регламент (ЕС) 2017/2063 относно ограничителни мерки с оглед на положението във Венесуела (OВ L 16 I, 2018 г., стр. 6) и на Регламент за изпълнение (ЕС) 2018/1653 на Съвета от 6 ноември 2018 година за прилагане на Регламент (ЕС) 2017/2063 относно ограничителни мерки с оглед на положението във Венесуела (ОВ L 276, 2018 г., стр. 1), доколкото тези актове се отнасят до жалбоподателката
Диспозитив
1)
Отхвърля жалбата.
2)
Осъжда г‑жа Tibisay Lucena Ramírez да заплати съдебните разноски.